جمهورباشقانی رجب طیب اردوغان، ۲۰۲۳ ایلینده هدفین ۷۵ میلیون توریسته ائو صاحب‌لیگی ائتمک اولدوغونو بیلدیردی.
اردوغان، ۲۷ سپتامبر دونیا توریزم گونو موناسیبتی ایله تویتر حسابین‌دان ائتدیگی پایلاشیمدا،
"اولکه‌میزین دونیا توریزمین‌دن آلدیغی پایی بؤیوتمه نقطه‌سین‌ده‌کی چالیشمامیزی آرالیقسیز داوام ائتدیریریک. هدفیمیز ۲۰۲۳.جو ایلده ۷۵ میلیون توریسته ائو صاحب‌لیگی ائتمک" ایفاده‌لرینه یئر وئردی.
پایلاشیمدا "توریزم ۲۰۲۳، تورکییه ۲۰۲۳ توریزم استراتژیسی" باش‌لیغی ایله یئر آلان گؤرسل، ۲۰۱۹ سونو اعتباریله اوزاق دوغودان ۱،۱ میلیون، اورتا آوروپادان ۲،۸ میلیون، آمریکا قاره‌سین‌دن ۱،۱ میلیون توریست ساییسینا چاتماسینین گؤزلنیلدیگی، ۲۰۲۳.جو ایلده ایسه اوزاق دوغودان ۴ میلیون، اورتا آوروپادان ۴،۵ میلیون و آمریکا اره‌سین‌دن ۳ میلیون توریستین گلمه‌سینین هدفلندیگی بیلدیریلدی.
گؤرسل‌ده، بو هدفه چاتماق اوچون سیرالانان ۷ باش‌لیق ایسه بئله:
تانیتیم اوستونلوک وئرمک،
نقلیات آلت پایسینی گوجله‌ندیرمک
اینسان قایناغینی داها وئریملی قوللانماق
توریزم اۆرون چئشیدلی‌لیگینی آرتیرماق
قوناقلاما ظرفیتینی آرتیرماق
رقابتچی‌لیگه اؤنم وئرمک
سۆردوروله‌بیلیر چئوره دوستو گلیشیمینی منیمسه‌مک
